《满江红 其四 西樵长斋佞佛但不戒酒》
清代·宋琬

春色阑珊，繁花谢、红销绿涨。山一似、西施瘦损，捧心微恙。

堤上长吟苏白句，楼头高话羲黄上。喜清斋、久已绝猪肝，何须饷。

风乍卷，轻销漾。烟欲瞑，金衣唱。爱信陵作达，沉埋醉酿。

禹穴天台春正好，裹粮且办青藤杖。倩君侯、彩笔代丹青，云霞状。

作者简介：宋琬（1614～1674）清初著名诗人，清八大诗家之一。字玉叔，号荔裳，汉族，莱阳（今属山东）人。顺治四年进士，授户部主事，累迁永平兵仆道、宁绍台道。族子因宿憾，诬其与闻逆谋，下狱三年。久之得白，流寓吴、越间，寻起四川按察使。琬诗入杜、韩之室，与施闰章齐名，有南施北宋之目，又与严沆、施闰章、丁澎等合称为燕台七子，著有《安雅堂集》及《二乡亭词》。